Reino Tuokko

Veli Reino Tuokko (19. elokuuta 1909 Uukuniemi – 19. toukokuuta 1968) oli suomalainen filosofian tohtori, tiedetoimittaja, tietokirjailija ja suomentaja. Tuokko tuli tunnetuksi 1950- ja 1960-luvuilla luonnontieteiden popularisoijana ja hän kirjoitti luonnontieteiden alueelta omia kansantajuisia kirjoja ja suomensi myös ulkomaista kirjallisuutta. Tuokon vanhemmat olivat kansakoulujen tarkastaja Matti Tuokko (s. 1875) ja Hilma Fredrika Wauhkonen. Tuokko pääsi ylioppilaaksi 1927, opiskeli fysiikkaa Helsingin yliopistossa ja valmistui filosofian kandidaatiksi 1933, lisensiaatiksi 1940 ja tohtoriksi 1941. Tuokko toimi 1939–1949 Helsingin yliopiston fysiikan laitoksen assistenttina ja hän luennoi fysiikasta Helsingin ja Turun yliopistoissa, teknillisessä korkeakoulussa ja sotakorkeakoulussa. Tuokko toimi sitten Yleisradion suomenkielisen esitelmäosaston päällikkönä 1949–1959 ja viimeksi hän oli Helsingin Sanomien tiedetoimittajana 1960–1968. Tuokko kirjoitti Helsingin Sanomiin artikkeleita erityisesti ydinteknologian ja avaruustutkimuksen alueelta mutta hän käsitteli myös muita aiheita kuten tietokoneita. Tuokon artikkeleita ilmestyi parhaimmillaan pari kertaa viikossa pääkirjoitussivun yhteydessä. Hän referoi myös ulkomaisissa tiedelehdissä, kuten Science ja Scientific American, julkaistuja artikkeleita. Tuokolle myönnettiin huhtikuussa 1968 yksi neljästä ensimmäisen kerran jaetusta valtion tiedonjulkistamispalkinnosta. Yleisradiossa ollessaan Tuokko järjesti 1952–1953 kolme telepatiakoetta, joihin osallistui yli 80 000 radiokuuntelijaa. Kokeen aikana studiossa olleet 30 henkilöä keskittyivät ajattelemaan tiettyjä oikeiksi vastauksiksi arvottuja kysymysten vaihtoehtoja ja radiolähetyksen kuuntelijat täyttivät sitten sanomalehdissä ennen lähetystä julkaistun lomakkeen näiden kysymysten osalta ja palauttivat sen Yleisradioon. Kokeen tarkoituksena oli selvittää, pystyivätkö studiossa olleet välittämään telepatian avulla tiedon oikeista vastauksista kuuntelijoille. Kokeen tulos jäi avoimeksi mutta myöhemmin sen toteutuksessa havaittiin puutteita. Reino Tuokko oli naimisissa vuodesta 1941 ekonomi Olga Inkeri Suomisen kanssa.Kuka kukin on 1954 (Projekt Runeberg)Ahto Apajalahti : Popularisointia atomiajalla : Luonnontieteet Helsingin Sanomissa 1960-luvulla, seminaariesitelmä 31.3.2014, Suomen ja Pohjoismaiden historia Filosofian, historian, kulttuurin ja taiteiden tutkimuksen laitos, Helsingin yliopisto, Tuokon elämäkerta s. 7 alaviite 38, telepatiakokeesta s. 17 == Teoksia == * Über den Mechanismus des Geiger-Müllerschen Zählrohres mit Dampfzusats, väitöskirja. Acta Societatis scientiarum Fennicae. Series A, Tom. 3, 2. Societas scientiarum Fennica, Helsinki 1939 * Arkielämän fysiikkaa : vasaraniskuista sähkölamppuihin. Aikamme kulttuuri 11. WSOY 1948 * Luonnon salaisuuksia etsimässä. WSOY 1956 * Atomikauden aakkoset. WSOY 1959 * Luonnonlait ja arkipäivä : luonnonopin lukemisto ; kuv. Aarne Nopsanen. WSOY 1959 * Äärimmäisillä rajoilla. WSOY 1962 * Keskikoululaisen fysiikka ; kirj. Uuno Nurmi, Reino Tuokko ; teknilliset piirrokset Osmo Ranta-Aho ja Rudolf Vikberg ; muut kuvat Sauli Rantamäki. WSOY 1963, 2. painos 1965, 3. painos 1968, lisäpainos 1972 * Suomen Philips-yhtymän täyttäessä 40 vuotta : juhla-airut. Philips-yhtymä, Helsinki 1964 * Miten kertoa tieteestä : tieteen kansantajuistamisen ongelmia. WSOY 1964 * Matkalla huomispäivään : raportti jokamiehelle fysiikan nykysaavutuksista. WSOY 1966 * Fysiikka ja Radio ja televisio peruskurssit teoksessa Tiedon portaat, osa 4. WSOY 1967 * Luonnontieteiden etulinjalta. WSOY 1967 == Toimitustöitä == * Patrick Pringle : Nykyajan suuret keksijät ; suomeksi toim. Reino Tuokko. Gummerus 1957 (alkuteos Great discoverers in modern science) * Colin A. Ronan : Maapallolta avaruuteen : avaruuden tutkimisen tarinaa ; suomalaisen laitoksen toim. Reino Tuokko. Aikamme tietoa 3. WSOY 1965 (alkuteos Man probes the universe) * Avaruuden tietokirja 1, Raketit ; Tekokuut ; Elektroniikka ja navigointi avaruudessa ; Ihminen avaruudessa ; ranskalaisen alkuteoksen La grande aventure de l'espace toim. Jacques Tiziou ; suomeksi toim. Reino Tuokko. WSOY 1968 == Suomennoksia == * Helge Tyrén : Atomikautta kohden. WSOY 1946 (alkuteos På väg mot atomåldern) * Karl Aloys Schenzinger : Kohti atomin salaisuutta ; saksankielisestä alkuteoksesta Atom suom. Reino Tuokko. Pellervo, Helsinki 1952 * Edgar B. Schieldrop : Tekniikan ihmeet atomiaikakaudella. 1 osa. Gummerus 1952, 2. painos 1955 (alkuteos Teknikkens vidundere) * Edgar B. Schieldrop : Tekniikan ihmeet atomiaikakaudella. 2 osa. Gummerus 1952, 2. painos 1957 (alkuteos Teknikkens vidundere) * Egil A. Hylleraas : Atomit : tutkimuksen tie tuntematonta maata kohti. WSOY 1953 (alkuteos Atomene : forskningens vei mot ukjent land) * Pascual Jordan : Tutkimus luo historiaa. WSOY 1956 (alkuteos Forschung macht Geschichte) * Gerald Wendt : Ydinvoima ja sen käyttö rauhan työhön. Unescon ohjelmaa 14. Tekniikan kirja, Helsinki 1956 (alkuteos Lé́nergie nucléaire et ses utilisations pacifiques) * Rudolf Thiel : Ja valkeus tuli : avaruudentutkimuksen romaani. WSOY 1957 (alkuteos Und es ward Licht : Roman der Weltallforschung) * Tord Hall : Tekokuut ja avaruusmatkat. Gummerus 1958 (alkuteos Satelliter och rymdfärder) * Irving Adler : Aika ja me ; kuv. Ruth Adler. WSOY 1959 (alkuteos Time in your life) * Francis Bitter : Magneetit : fyysikon kouluttaminen. Luonto tieteen valossa 3. WSOY 1959 (alkuteos Magnets ; the education of a physicist) * Donald J. Hughes : Neutronin tarina. Luonto tieteen valossa 2. WSOY 1959 (alkuteos The neutron story) * Charles V. Boys : Saippuakuplia. Luonto tieteen valossa 1. WSOY 1959 (alkuteos Soap bubbles) * Jane Werner Watson : Tieteiden maailma : tiedemiehet työssä kiehtovilla tutkimusaloilla ; kuvitus ja värivalokuvat Wilson ja Macpherson Hole ; kartat ja piirrokset Fred Kopp studio ; alkusanat Earnest C. Watson. Tammi 1959 (alkuteos The world of science) * Irving Adler : Tuli ja me ; kuv. Ruth Adler. WSOY 1959 (alkuteos Fire in your life) * Willem A. van Bergeijk, John R. Pierce, Edward E. David jr. : Aallot ja korva. Luonto tieteen valossa 4. WSOY 1960 (alkuteos Waves and ear) * Irving Adler : Lukujen taikapiiri ; kuv. Ruth Adler. WSOY 1960 (alkuteos Magic house of numbers) * Mihail Vasiljev, Sergei Guštšev : Maailma vuonna 2007 : tiedemiesten tulevaisuudennäkymä ; saksankielisen laitoksen perusteella suom. Reino Tuokko. Tammi 1960 * Donald G. Fink ja David M. Lutyens : Television fysiikkaa. Luonto tieteen valossa 5. WSOY 1960 (alkuteos The physics of television) * Alfred Romer : Rauhaton atomi. Luonto tieteen valossa 6. WSOY 1961 (alkuteos The restless atom) * Arthur Koestler : Vedenjakajalla : Johannes Keplerin elämäkerta. Luonto tieteen valossa 7. WSOY 1961 (alkuteos The watershed) * Donald R. Griffin : Kaikujen maailma. Luonto tieteen valossa 8. WSOY 1962 (alkuteos Echoes of bats and men) * Bernard Jaffe : Michelson ja valon nopeus. Luonto tieteen valossa 9. WSOY 1962 (alkuteos Michelson and the speed of light) * Bernard Lovell : Avaruuden tutkimus. Forum-kirjasto 9. Tammi 1963 (alkuteos The exploration of outer space) * F. L. Boschke : Luominen ei ole päättynyt. Kirjayhtymä, Helsinki 1963 (alkuteos Die Schöpfung ist noch nicht zu Ende) * D. K. C. McDonald : Lähellä nollapistettä : matalien lämpötilojen fysiikkaa. Luonto tieteen valossa 10. WSOY 1963 (alkuteos Near zero) * George Gamow : Gravitaatio. Luonto tieteen valossa 12. WSOY 1964 (alkuteos Gravity) * Louis J. Battan : Myrskyjen olemus. Luonto tieteen valossa 11. WSOY 1964 (alkuteos The nature of violent storms) * Virgilio Brenna : Kuu ; värikuvat ottanut Modern Publicity Studio, Milano. WSOY 1965 (alkuteos The moon) * Folke Nyberg : Televisiotekniikan perusteet. WSOY 1965 (alkuteos Televisionsteknik) * Kenneth Davis, John Arthur Day : Vesi, tieteen kuvastin ; kuv. Paul Larkin. Luonto tieteen valossa 13. WSOY 1965 (alkuteos Water - the mirror of science) * René Dubos : Pasteur ja uudenaikainen tiede. Luonto tieteen valossa 14. WSOY 1966 (alkuteos Pasteur and modern science) * Louis J. Battan : Tutka säätä tarkkailemassa. Luonto tieteen valossa 15. WSOY 1966 (alkuteos Radar observes the weather) * Kolumbus Poikien vuosikirja : Askartelua, keksintöjä, tekniikkaa, urheilua, seikkailuja sekä paljon muuta ; sveitsiläisen nuorten vuosikirjan Columbus - Unterhaltung und Wissen 15, 16 ja 17 osasta toim. Pertti Jotuni ; suom. Pertti Jotuni, Reino Tuokko ja L. Sneck. WSOY 1967 == Lähteet == Luokka:Suomalaiset tietokirjailijat Luokka:Suomalaiset tiedetoimittajat Luokka:Suomentajat Luokka:Vuonna 1909 syntyneet Luokka:Vuonna 1968 kuolleet Luokka:Tiedonjulkistamisen valtionpalkinnon saajat